Noryn Aziz

**Norazmahwati Abdul Aziz** (lahir 26 November 1976) atau lebih dikenali sebagai **Noryn Aziz** adalah seorang penyanyi jazz wanita Malaysia. Beliau memulakan kerjaya muziknya ketika menjadi salah seorang peserta pertandingan Asia Bagus pada tahun 1990, kemudian pada tahun 1992 dengan menganggotai kumpulan *[[Sister Sister (kumpulan Malaysia 1995)|Sister Sister]]*. Pada tahun yang berikutnya, Noryn memilih untuk bergerak secara solo dan menerbitkan album solo pertamanya, "Fantasi O Realiti".

## Latar belakang seni
Noryn merupakan graduan Ijazah Sarjana Muda dalam bidang Muzik daripada Kolej Muzik Antarabangsa (ICOM), dan pernah berada di bawah didikan Datuk Syafinaz Selamat semasa tempoh pengajian. Walaupun dilatih secara klasikal, beliau memilih untuk memperjuangkan muzik bergenre Pop dan Jaz. Namun begitu, beliau juga masih selesa membawakan lagu bergenre lain. 

## Kerjaya seni
Noryn mula menceburi bidang nyanyian ketika usianya 16 tahun dan menjadi salah seorang peserta di pertandingan Asia Bagus pada tahun 1993. Kemudian beliau mencipta nama dalam industri hiburan pada tahun 1995 menerusi kumpulan *[[Sister Sister (kumpulan Malaysia 1995)|Sister Sister]]*. Setelah itu, beliau memilih untuk bergerak secara solo, dan menghasilkan sebuah album berjalur alternatif, "Fantasi O Realiti" pada tahun 1997.

Pada tahun 2006, Noryn melancarkan album solonya yang kedua bertajuk "Alam Maya". "Alam Maya" menggabungkan irama jaz kontemporari, R&B dan Soul dalam nuansa pop dan mengandungi 11 buah lagu. Antara single yang popular daripada album ini adalah "Cerita Cinta".

Pada tahun 2010, Noryn melancarkan sebuah mini album yang diberi tajuk, *"I'm Alright"*. Album tersebut mengandungi enam buah lagu yang juga menggabungkan irama jaz, R&B dan Soul.

Sejak tahun 2018, Noryn ada berkongsi informasi tentang jalinan kerjasamanya dengan Ajai dan juga Syamel dalam pembikinan albumnya yang terbaru. Namun, Noryn juga berkata bahawa beliau tidak akan terburu-buru dalam menghasilkan lagu-lagu baru untuk albumnya bagi memastikan kualiti setiap lagu menepati jiwanya dan tidak hanya sekadar melepaskan batuk di tangga.

## Bakat
### Profil vokal
Jenis suara: Dramatic Soprano

## Kehidupan peribadi
Beliau telah berkahwin dengan seorang ahli perniagaan, Shaik Rizal Sulaiman pada Oktober tahun 2020.

Walaupun beliau pernah berehat seketika daripada industri hiburan setelah melahirkan anaknya, Bariq Umar, Noryn masih banyak menerima undangan untuk membuat persembahan di majlis-majlis korporat dan stesen tv sehingga kini.

## Diskografi
### Album berkumpulan

### Album solo

### Album EP

### Singles

## Videografi

## Persembahan

### Showcase

### Konsert utama

### Rancangan televisyen & persembahan istimewa

### Persembahan anugerah

## Gegar Vaganza

### Musim 5
*Lihat juga: [[Gegar Vaganza (musim 5)|Gegar Vaganza (musim]] [[Gegar Vaganza (musim 5)|5)]]*

Noryn terpilih menyertai *Gegar Vaganza* (2018) anjuran Astro dan dinobatkan sebagai juara untuk musim kelima.

### All Stars Gegar Vaganza / Musim 10
*Lihat juga: [[Gegar Vaganza (musim 10)|Gegar Vaganza (musim]]* ''10)''

Noryn terpilih menyertai *All Stars Gegar Vaganza* (2023) anjuran Astro. Pada show pengenalan peserta dan minggu pertama, Noryn membawakan lagu "Ikut Rentakku" nyanyian asal Jaclyn Victor.

## Anugerah & pencapaian

## Rujukan

## Pautan luar